δαμασιας φανοκλειου αφαρευθεν ειπεν επειδη γλαυκιππος και οι αδελφοι αυτου ιπποδαμας και απολλωνιος ανδρες αγαθοι διατελουσιν οντε[ς] περι τον βασιλεια δημητριο[ν] και τον δημον τον ερετριειων και περι τους στρατευομενους των πολιτων εν ταις ναυσιν πολλην φιλοτιμιαν ποιονται εδοξεν τωι δημωι ειναι αυτους προξενους και ευεργετας του δημου του ερετριειων γλαυκιππον και ιπποδαμαντα και απολλωνιον διονυσιου αντιγονεις και αυτους και εγγονους και ειναι αυτοις γης και οικιας ενκτησιν και ατελειαν εισαγουσιν και εξαγουσιν καθαπερ τοις αλλοις ερετριευσιν και ασυλιαν και ασφαλειαν και ειρηνης και πολεμου και κατα γην και κατα θαλατταν και προσοδον προς την βουλην και τον δημον πρωτοις μετα τα ιερα αναγραψαι δε τοδε το ψηφισμα εν στηληι λιθινηι και στησαι εν τωι ιερωι του απολλωνος του δαφνηφορου.
Euboia — Eretria — stoich. 23 — 302 BC
 302 BC